《次韵道祖大水》
宋代·葛胜仲

君不见绿槐荫夏摇千门，移秧遍野缲盈盆。天公忽作弥月雨，忧岁上勤黄屋尊。

我家茆庐劣容膝，随水倾摧非瑞室。街衢生鱼堪佐饔，檐霤垂龙欲穿石。

仰天又见兴油云，乾雨误点波连村。马牛不辩固其理，蛙黾同处何容论。

休叹栖苴接飞翼，林端会见宾红日。木饥水毁傥时运，救灾行看恩洋溢。

作者简介：葛胜仲 (1072～1144) 宋代词人，字鲁卿，丹阳（今属江苏）人。绍圣四年(1097)进士。元符三年(1100)，中宏词科。累迁国子司业，官至文华阁待制。卒谥文康。宣和间曾抵制征索花鸟玩物的弊政，气节甚伟，著名于时。与叶梦得友密，词风亦相近。有《丹阳词》。